Георги Раковски
Спомен месторождения
Откъси

chitanka.info

В нежна, мила младост

отлъчих се от роднини,

с горчива люта жалост

достигнах в старини.

О, сладки млади години,

изгубих ви в младини!

Где воздух чист владее

по гори високи, цветни,

здравец зелен зеленее

буйни хладни планини!

О, сладки млади години,

изгубих ви в младини!

Где студник вод’ извират,

кто бързи бистри потоци

в Мала Камчия вливат

от високи водоскоци!

О, сладки млади години,

изгубих ви в младини!

Где млади, здрави пастири

с медни кавали свирят,

всеки стадо весел пастри,

ясни гласов’ им ехтят!

… …

О, сладки млади години,

изгубих ви в младини!

Где храбри момци вардили

окръжни с крепости силни,

когда предстражи там били

на преславски престол славни.

О, стари славни твърдини,

кой ще да ви въздигни!

Главна стража е била

здания еще стоят,

кто мома Вида сградила,

слава нейна показват.

О, стари славни твърдини,

кой ще да ви въздвигни!

… …

Храборно ак амазонка

крепост там вардила

княжеска преславна щерка,

гърци конечно разбила.

О, стара славная времена,

оставихте наша племена!

(1856)

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.